ai4bharat/Pralekha huggingface dataset:
బొగ్గు మంత్రిత్వ శాఖ
"వృక్షారోపణ్ అభియాన్"ను గురువారం ప్రారంభించనున్న కేంద్ర హోంమంత్రి
మొక్కలు నాటే కార్యక్రమాన్ని భారీగా చేపట్టనున్న బొగ్గు మంత్రిత్వ శాఖ ఆధ్వర్యంలోని బొగ్గు/లిగ్నైట్ పీఎస్యూలు
కేంద్ర హోంమంత్రి శ్రీ అమిత్ షా, బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి కలిసి
వృక్షారోపణ్ అభియాన్ను ప్రారంభించనున్నారు. గురువారం దిల్లీలో ఈ కార్యక్రమం జరగనుంది. ఈ సందర్బంగా, ఆరు ఎకో పార్కులు/పర్యాటక ప్రాంతాలకు కేంద్ర హోంమంత్రి ప్రారంభోత్సవాలు, శంకుస్థాపనలు చేయనున్నారు. వీడియో కాన్ఫరెన్స్ ద్వారా ఈ కార్యక్రమం జరగనుంది. 10 రాష్ట్రాల్లో విస్తరించిన, 38 బొగ్గు/లిగ్నైట్ జిల్లాల్లోని 130 ప్రాంతాల్లోనూ వీడియో కాన్ఫరెన్స్ ద్వారా ఈ కార్యక్రమం జరుగుతుంది.
బొగ్గు మంత్రిత్వ శాఖ ఆధ్వర్యంలోని అన్ని బొగ్గు/లిగ్నైట్ పీఎస్యూలు, వృక్షారోపణ్ అభియాన్లో గురువారం పాల్గొంటాయి. గనులు, కాలనీలు, కార్యాలయాలు, ఇతర ప్రాంతాల్లో భారీ ఎత్తున మొక్కలు నాటే కార్యక్రమాన్ని చేపడతాయి. మొక్కల పెంపకాన్ని ప్రోత్సహించేందుకు సమీప నివాస ప్రాంతాల్లోని ప్రజలకు విత్తనాలను పంపిణీ చేస్తాయి.
ఎకో పార్కులు/పర్యాటక ప్రాంతాల్లో.., ఉల్లాసం, సాహసం, జల క్రీడలు, పక్షుల పరిశీలన వంటి ఏర్పాట్లు ఉంటాయి. వీటిని పర్యాటక సర్క్యూట్లో విలీనం చేయవచ్చు. ఈ ప్రాంతాల ద్వారా స్థానిక ప్రజలకు స్వయం ఉపాధి ఆదాయం, ఉద్యోగ కల్పన కోసం ప్రణాళికలు సిద్ధం చేస్తున్నారు.
గనులు, డంపులు, చుట్టుపక్కల, అనువైన ప్రాంతాల్లో మొక్కల పెంపకంతో పర్యావరణాన్ని పునరుద్ధరించడం ద్వారా "గోయింగ్ గ్రీన్" చేపట్టడం బొగ్గు రంగంలో కీలకం. బొగ్గు మంత్రిత్వ శాఖ చేపట్టిన "గోయింగ్ గ్రీన్" కార్యక్రమంలో
బొగ్గు/లిగ్నైట్ పీఎస్యూలతో పాటు ప్రైవేట్ గనులు కూడా చురుగ్గా పాల్గొంటాయి. ఈ ఏడాది, కోల్ ఇండియా లిమిటెడ్  ఎన్ఎల్సీ ఇండియా లిమిటెడ్ , సింగరేణి కాలరీస్ కంపెనీ లిమిటెడ్  కలిసి 1798 హెక్టార్లలో పచ్చదనాన్ని పెంచాలని లక్ష్యంగా పెట్టుకున్నాయి. గనుల్లో, చుట్టుపక్కల ప్రాంతాల్లో, పర్యావరణ పునరుద్ధరణ/మొక్కల పెంపకం , గడ్డి భూముల సృష్టి , హైటెక్ సాగు , వెదురు మొక్కల పెంపకాన్ని  ఈ మూడు సంస్థలు చేపట్టనున్నాయి.
ఉప రాష్ట్రపతి సచివాలయం
83వ ఆల్ ఇండియా ప్రిసైడింగ్ ఆఫీసర్స్ సదస్సును ప్రారంభించనున్న ఉపరాష్ట్రపతి
జైపూర్లో 11 జనవరి, 2023న నిర్వహించనున్న 83వ ఆల్ ఇండియా ప్రిసైడింగ్ ఆఫీసర్స్ సదస్సును ఉపరాష్ట్రపతి, రాజ్యసభ ఛైర్మన్ శ్రీ జగదీప్ జగదీప్ ధన్కర్ ప్రారంభించి ప్రసంగించనున్నారు. ఆల్ ఇండియా ప్రిసైడింగ్ ఆఫీసర్స్ కాన్ఫరెన్స్  అనేది 2021లో వంద సంవత్సరాలను పూర్తి చేసుకున్న.. భారతదేశంలోని చట్టసభల అత్యున్నత బాడీ. సిమ్లాలో 2021లో జరిగిన 82వ ఏఐపీఓసీ ప్రారంభ సెషన్లో ప్రధాన మంత్రి శ్రీ నరేంద్ర మోదీ ప్రసంగించారు. 1921 ఏడాది సిమ్లాలో ఈ బాడీ మొదటి సమావేశం జరిగింది. జైపూర్లోఈ సదస్సు నిర్వహించడం ఇది నాలుగోసారి. త్వరలో నిర్వహించనున్న 83వ సెషన్ చర్చలలో భాగంగా సమకాలీన ఔచిత్యం యొక్క క్రింది ఇతివృత్తాలపై దృష్టి సారించనుంది.
i. ప్రజాస్వామ్యానికి తల్లిగా జి-20లో భారత నాయకత్వం.
ii. పార్లమెంటు మరియు శాసనసభలను మరింత ప్రభావవంతంగా, జవాబుదారీగా మరియు ఉత్పాదకంగా మార్చాల్సిన అవసరం.
iii. డిజిటల్ పార్లమెంట్తో రాష్ట్ర శాసనసభల ఏకీకరణ
iv. i. రాజ్యాంగ స్ఫూర్తికి అనుగుణంగా శాసనసభ మరియు న్యాయవ్యవస్థ మధ్య సామరస్య సంబంధాన్ని కొనసాగించాల్సిన అవసరం
ఈ సందర్భంగా పుస్తక ప్రదర్శనను కూడా ఏర్పాటు చేయనున్నారు.
లోక్సభ స్పీకర్, రాజస్థాన్ ముఖ్యమంత్రి, రాజ్యసభ డిప్యూటీ చైర్మన్, అన్ని రాష్ట్రాల శాసనసభల ప్రిసైడింగ్ అధికారులు ఈ సదస్సుకు హాజరుకానున్నారు.
ప్రధాన మంత్రి కార్యాలయం
ఉత్తరప్రదేశ్ లోని గోరఖ్ పూర్ స్టేషన్ నుంచి రెండు వందే భారత్ ఎక్స్ ప్రెస్ రైళ్లను ప్రారంభించిన ప్రధాని
గోరఖ్ పూర్ రైల్వే స్టేషన్ పునరభివృద్ధి పనులకు ప్రధాని శంకుస్థాపన
ప్రధాని శ్రీ నరేంద్ర మోదీ ఉత్తరప్రదేశ్ లోని గోరఖ్ పూర్ రైల్వే స్టేషన్ నుంచి రెండు వందే భారత్ ఎక్స్ ప్రెస్ రైళ్ళను ప్రారంభించారు. ఈ రెండు రైళ్లలో ఒకటి గోరఖ్ పూర్- లక్నో వందే భారత్ ఎక్స్ ప్రెస్ రైలు కాగా, రెండోది జోధ్ పూర్- అహమ్మదాబాద్  వందే భారత్ ఎక్స్ ప్రెస్ రైలు. రూ.498 కోట్ల అంచనా వ్యయంతో చేపడుతున్న గోరఖ్ పూర్ రైల్వే స్టేషన్ పునరభివృద్ధి పనులకు కూడా ప్రధాని శంకుస్థాపన చేశారు.
ఈ కార్యక్రమంలో ప్రధాని వెంట ఉత్తరప్రదేశ్ గవర్నర్ శ్రీమతి ఆనందీ బెన్ పటేల్, ముఖ్యమంత్రి శ్రీ యోగి ఆదిత్యనాథ్, గోరఖ్ పూర్ ఎంపీ శ్రీ రవి కిషన్ ఉన్నారు. .
నేపథ్యం
గోరఖ్ పూర్- లక్నో వందే భారత్ ఎక్స్ ప్రెస్ రైలు అయోధ్య గుండా వెళుతుంది. రాష్ట్రంలో ముఖ్యమైన నగరాల గుండా వెళ్ళటం ద్వారా అనుసంధానత పెంచుతూ, పర్యాటకాభివృద్ధికి దోహదపడుతుంది. జోధ్ పూర్ – సబర్మతి వందే భారత్ ఎక్స్ ప్రెస్ జోధ్ పూర్, అబూ రోడ్, అహమ్మదాబాద్ లాంటి ప్రముఖ స్థలాలకు అనుసంధానత పెంచుతుంది. ఆ విధంగా ఈ ప్రాంత సామాజిక, ఆర్థిక అభివృద్ధికి దోహదం చేసినట్టావుతుంది.
గోరఖ్ పూర్ రైల్వేస్టేషన్ పునరభివృద్ధి పనులకు రూ. 498 కోట్లు వెచ్చించటానికి సిద్ధమై శంకుస్థాపన చేయగా ఈ పనులు పూర్తయితే ప్రయాణీకులకు అంతర్జాతీయ స్థాయి సౌకర్యాలు అందుబాటులోకి వస్తాయి.
వ్యవసాయ మంత్రిత్వ శాఖ
స్మార్ట్ ఫార్మింగ్
దేశ వ్యవసాయ రంగంలో సాంకేతికత, ఆవిష్కరణల వినియోగం ద్వారా ప్రభుత్వం స్మార్ట్ వ్యవసాయ పద్ధతులను అవలంబిస్తోంది. ఇందులో భాగంగా ప్రభుత్వం డిజిటల్ అగ్రికల్చర్ మిషన్ ను అమలు చేస్తోంది. ఇందులో ఇండియా డిజిటల్ ఎకోసిస్టమ్ ఆఫ్ అగ్రికల్చర్ , ఫార్మర్స్ డేటాబేస్, యూనిఫైడ్ ఫార్మర్స్ సర్వీస్ ఇంటర్ఫేస్ , కొత్త టెక్నాలజీపై రాష్ట్రాలకు నిధులు, మహలనోబిస్ జాతీయ పంట సూచన కేంద్రాన్ని పునరుద్ధరించడం , మృత్తిక ఆరోగ్యం, ఫెర్టిలిటీ మరియు ప్రొఫైల్ మ్యాపింగ్. NeGPA ప్రోగ్రామ్ కింద ఆర్టిఫిషియల్ ఇంటెలిజెన్స్ మరియు మెషిన్ లెర్నింగ్ , ఇంటర్నెట్ ఆఫ్ థింగ్స్ , బ్లాక్ చైన్ వంటి అభివృద్ధి చెందుతున్న సాంకేతికతలను ఉపయోగించి డిజిటల్ వ్యవసాయ ప్రాజెక్టులకు రాష్ట్ర ప్రభుత్వాలకు నిధులు ఇవ్వబడతాయి. డ్రోన్ సాంకేతికతలను స్వీకరించడం జరుగుతోంది. స్మార్ట్ వ్యవసాయాన్ని ప్రోత్సహించడానికి, ప్రభుత్వం వ్యవసాయ రంగంలో స్టార్టప్లను ప్రోత్సహిస్తుంది. వ్యవసాయ-పారిశ్రామికవేత్తలను ప్రోత్సహిస్తుంది. ప్రధాన్ మంత్రి కృషి సిచాయ్ యోజన  యొక్క పర్ డ్రాప్ మోర్ క్రాప్ కాంపోనెంట్ మైక్రో ఇరిగేషన్ టెక్నాలజీల ద్వారా వ్యవసాయంలో డ్రిప్ మరియు స్ప్రింక్లర్ ఇరిగేషన్ సిస్టమ్స్ ద్వారా నీటి వినియోగ సామర్థ్యాన్ని పెంచడం లక్ష్యంగా పెట్టుకుంది. eNAM ను ప్రారంభించింది, ఇది రైతుల కోసం ప్రస్తుత వ్యవసాయ ఉత్పత్తి మార్కెట్ కమిటీ  మండీల మధ్య నెట్వర్క్లను సృష్టించే ఎలక్ట్రానిక్ ట్రేడింగ్ పోర్టల్.
ఇండియన్ కౌన్సిల్ ఆఫ్ అగ్రికల్చరల్ రీసెర్చ్  వ్యవసాయంలో ఆవిష్కరణలు, విస్తరణ మరియు విద్యను ప్రోత్సహిస్తుంది. 2014-21లో వివిధ వ్యవసాయ పంటల కోసం మొత్తం 1575 క్షేత్ర పంట రకాలను విడుదల చేశారు. 2014-21లో రైతులకు మొబైల్ ద్వారా 91.43 కోట్ల వ్యవసాయ సలహాలు అందించారు. ఐసీఏఆర్ 2014-21లో వివిధ వ్యవసాయ మరియు రైతు సంబంధిత సేవలపై 187 మొబైల్ యాప్లను అభివృద్ధి చేసింది. ఈ ICAR యాప్లు ఇప్పుడు KISAAN అనే ఒక ప్లాట్ఫారమ్లో ఏకీకృతం చేయబడ్డాయి. ఉత్పత్తి మరియు ఉత్పాదకతతో పాటు రైతులు-శాస్త్రవేత్తల ఇంటర్ఫేస్తో ICAR ఈ కాలంలో FIRST  చొరవను ప్రారంభించింది.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
గోల్డ్ మన్ శాక్స్ బోర్డు సభ్యులు, కీలక నాయకులతో ప్రధానమంత్రి భేటీ
ప్రధానమంత్రి శ్రీ నరేంద్ర మోదీ గోల్డ్ మన్ శాక్స్ బోర్డు సభ్యులను, కీలక యాజమాన్య సభ్యులను కలుసుకున్నారు.
ప్రధాని ఇలా ట్వీట్ చేశారు:
గోల్డ్ మన్ శాక్స్ బోర్డు సభ్యులు, కీలక యాజమాన్య సభ్యులతో ఫలవంతమైన చర్చలు జరిగాయి. "ఇటీవలి సంస్కరణలు, వ్యాపారానికి అనువైన వాతావరణం కారణంగా భారతదేశంలో ఉన్న విస్తృత అవకాశాలను ప్రధానంగా ప్రస్తావించాను. అంతర్జాతీయ సంస్థలకు భారతదేశం అనేక అవకాశాలు కల్పిస్తున్న విషయం గురించి కూడా మాట్లాడాను. ."
ప్రధాన మంత్రి కార్యాలయం
గణతంత్ర వేడుకలకు విచ్చేసిన అధ్యక్షుడు అబ్దెల్ ఫతాహ్ ఎల్-సిసికి ప్రధాని కృతజ్ఞతలు
ఈ ఏడాది గణతంత్ర వేడుకలకు విచ్చేసిన ఈజిప్టు అరబ్ రిపబ్లిక్ అధ్యక్షుడు అబ్దెల్ ఫతాహ్ ఎల్-సిసికి ప్రధాన మంత్రి శ్రీ నరేంద్ర మోదీ ధన్యవాదాలు తెలిపారు. భారత ఆహ్వానం మేరకు 74వ గణతంత్ర దినోత్సవానికి అధ్యక్షుడు సిసి ముఖ్యఅతిథిగా హాజరయ్యారు.
ఈ మేరకు ఒక ట్వీట్ ద్వారా పంపిన సందేశంలో:
“అధ్యక్షుడు అబ్దేల్ ఫతాహ్ ఎల్-సిసి ఈ ఏడాది గణతంత్ర వేడుకలకు హాజరై ఈ ఉత్సవాలకు మరింత ప్రత్యేకత తెచ్చిపెట్టినందుకు నా ధన్యవాదాలు తెలుపుతున్నాను. @AlsisiOfficial” అని ప్రధాని పేర్కొన్నారు.
ఆర్థిక మంత్రిత్వ శాఖ
ప్రభుత్వ రంగ బ్యాంకు అధికారుల శిక్షణలో మౌలిక మార్పు
ప్రభుత్వ రంగ బ్యాంకు అధికారులకోసం సార్వత్రిక శిక్షణా కార్యక్రమం.
నియామకం, మధ్యంతర స్థాయి శిక్షణ, పర్యవేక్షణలకు సంబంధించి సార్వత్రిక శిక్షణా కార్యక్రమాన్ని ప్రారంభించిన ఆర్ధిక శాఖ మంత్రి
ప్రభుత్వ రంగ బ్యాంకు అధికారుల కోసం నిర్వహించే సార్వత్రిక శిక్షణా కార్యక్రమాన్ని ఆర్ధిక శాఖ మంత్రి శ్రీమతి నిర్మలా సీతారామన్ ప్రారంభించారు. ఈ శిక్షణ కార్యక్రమం నియామకం, మధ్యంతర స్థాయి శిక్షణ, పర్యవేక్షణలో లోపాలు దొర్లకుండా వుండడానికి  సంబంధించి వుంటుంది. విర్చువల్ పద్ధతిలో సాగిన ఈ ప్రారంభ కార్యక్రమంలో ప్రధాన విజిలెన్స్ కమిషనర్ శ్రీ సంజయ్ కొఠారి, భారతీయ బ్యాంకుల సంఘం నేతలు, పలువురు ముఖ్య అధికారులు పాల్గొన్నారు.
కేంద్ర విజిలెన్స్ కమిషనత్ పాటు ఈ రంగానికి సంబంధించిన పలువురు ముఖ్యులతో సంప్రదింపులు చేసిన తర్వాతనే ఈ శిక్షణా కార్యక్రమాన్ని రూపొందించారు. భారతీయ బ్యాంకుల్లో అధికారులుగా చేరే వారికి , అధికారులుగా చేరి బాధ్యతలు నిర్వహిస్తూ మధ్యలో శిక్షణ అవసరమయ్యేవారికి ఈ సార్వత్రిక శిక్షణా వ్యవస్థ ద్వారా ప్రమాణాలతో కూడిన శిక్షణ లభిస్తుంది. విజిలెన్స్ కేసుల్లో బైటకొస్తున్న తప్పులు జరగకుండా వుండేందుకుగాను సమగ్రమైన పద్ధతిలో బ్యాంకుల నియమ నిబంధనల్ని అర్థం చేసుకోవడానికి వీలుగా బ్యాంకు అధికారులకు ఈ శిక్షణ ఇస్తారు.
ఈ నూతన సార్వత్రిక శిక్షణా కార్యక్రమంద్వారా బ్యాంకు అధికారులు తమ కార్యకలాపాల నిర్వహణను సక్రమంగా చేసుకోగలుగుతారని ఆశిస్తున్నట్టు ఆర్ధిక శాఖ మంత్రి శ్రీమతి నిర్మలా సీతారామన్ అన్నారు. నియమ నిబంధనలపట్ల అవగాహన లేకపోవడంవల్ల విజిలెన్స్ లో బైటపడుతున్న తప్పులు ఇక ముందు జరగకుండా వుంటాయని ఆమె ఆశాభావం వ్యక్తం చేశారు. ఈ శిక్షణ ద్వారా యువ అధికారులకు నాయకత్వ లక్షణాలు అలవడతాయని భావిస్తున్నట్టు ఆమె అన్నారు.
ఈ శిక్షణా కార్యక్రమంవల్ల బ్యాంకు వినియోగదారులకు కూడా ప్రయోజనం వుంటుందని బ్యాంకుల నిర్వహణలో ఎలాంటి లోపాలు లేకుండా వుంటే ప్రజలు సరైన బ్యాంకు సేవలు పొందగలుగుతారని ఆర్ధిక మంత్రి వివరించారు. బ్యాంకుల యాజమాన్యాలు దీన్ని సద్వినియోగం చేసుకోవాలని ఈ కార్యక్రమాన్ని విజయవంతం చేయాలని శ్రీమతి నిర్మలా సీతారామన్ కోరారు.
రక్షణ మంత్రిత్వ శాఖ
ఉగ్రవాద నిర్మూలనకు సమష్టిగా కృషిచేయాలి & దానికి మద్దతిచ్చే వారిని జవాబుదారీ చేయాలి : న్యూఢిల్లీలో షాంఘై సహకార సంస్థ రక్షణ మంత్రుల సమావేశంలో భారత రక్షణ మంత్రి
ఐక్య రాజ్య సమితి అధికారపత్రంలో పొందుపరచిన అంశాల ప్రాతిపదికగా శాంతి , భద్రత నెలకొల్పాలని ఇండియా విశ్వసిస్తోందని శ్రీ రాజనాథ్ సింగ్ అన్నారు.
ఘనమైన విజయం కోసం ఉభయతారకంగా ఉండే సహకారానికి సంయుక్త ప్రయత్నం అవసరమని పిలుపు
' సురక్షితమైన , సుస్థిరమైన & సంపన్నమైన ప్రాంతమే ప్రతి దేశంలోని ప్రజలకు మెరుగైన జీవనాన్ని అందించగలదు '
'ప్రధానమంత్రి మోడీ రూపొందించిన ‘SECURE’ అనే దార్శనికత ప్రాంత బహుమితీయ సంక్షేమం దిశగా సాగాలన్న ఇండియా కట్టుబాటును ప్రతిబింబిస్తోంది'
సాముదాయక భద్రతా ప్రయోజనాల పరిరక్షణ కోసం ఎస్ సి ఓ సభ్యదేశాల రక్షణ సామర్ధ్యం పెంపునకు కట్టుబడి ఉన్నాం: రక్షణ మంత్రి
ఉగ్రవాదాన్ని అన్ని రూపాలలో నిర్మూలించడానికి, దానికి నిధులు సమకూరుస్తున్న మద్దతుదారులను జవాబుదారీ చేయడానికి షాంఘై సహకార సంస్థ  సభ్య దేశాలు సమష్టిగా కృషి చేయాలని రక్షణ మంత్రి శ్రీ రాజ్ నాథ్ సింగ్ పిలుపు ఇచ్చారు. న్యూఢిల్లీలో శుక్రవారం షాంఘై సహకార సంస్థ రక్షణ మంత్రుల సమావేశంలో మాట్లాడుతూ ఏ రకమైన టెర్రరిస్టు చర్య గాని లేక ఏ రూపంలో టెర్రరిజానికి మద్దతు ఇచ్చినా అది మానవత్వానికి వ్యతిరేకంగా పెద్ద నేరమని మరియు శాంతి & సౌభాగ్యం ఈ కంటకభూతంతో కలసి ఉండలేవని శ్రీ రాజ్ నాథ్ సింగ్ అన్నారు.
" ఏ జాతి అయినా టెర్రరిస్టులకు ఆశ్రయం ఇచ్చినట్లయితే అది ఇతరులకు కాక సొంతానికి కూడా ముప్పుగా మారగలదు. యువతలో విప్లవ తత్వాన్ని పెంచిపోషించడం వల్ల అది దేశ భద్రత విషయంలో ఆందోళన కలిగించే అంశమని, అంతేకాక సమాజ సాంఘిక - ఆర్ధిక ప్రగతి మార్గంలో పెద్ద అవరోధంగా మారగలదు షాంఘై సహకార సంస్థను బలమైన, విశ్వసనీయ అంతర్జాతీయ సంస్థగా తీర్చిదిద్దడానికి టెర్రరిజాన్ని సమర్ధవంతంగా ఎదుర్కోవడం మన ప్రాధాన్యత కావాలి' అని రక్షణ మంత్రి అన్నారు.
ప్రాంతీయ సహకారానికి ఒక పటిష్టమైన చట్రాన్ని రూపొందించాలన్నది ఇండియా యోచన అని, సభ్య దేశాల సార్వభౌమత్వాన్ని, ప్రాదేశిక సమగ్రతను గౌరవిస్తూ వారి న్యాయమైన ప్రయోజనాలను కాపాడటం ఆ యోచనలో భాగమని శ్రీ రాజ్ నాథ్ సింగ్ అన్నారు. షాంఘై సహకార సంస్థ సభ్య దేశాల మధ్య నమ్మకాన్ని, సహకారాన్ని మరింత పదిలపర్చడానికి ఇండియా ప్రయత్నిస్తోందని ఎందుకంటే ఐక్య రాజ్య సమితి అధికారపత్రంలో పొందుపరచిన అంశాల ప్రాతిపదికగా శాంతి , భద్రత నెలకొల్పాలని భారత్ విశ్వసిస్తోందని ఆయన ఉద్ఘాటించారు.
సభ్య దేశాల సాముదాయక సౌభాగ్యం ఇండియా దర్శిస్తున్న స్వప్నమని ఇందుకోసం అందరం కలసికట్టుగా ప్రయత్నించాలని రక్షణ మంత్రి అన్నారు. పరిమితి లేని సాధ్యతలను సుసాధ్యం చేసుకొని పరస్పర ఉభయతారకంగా అందరి విజయం కోసం కృషి చేద్దామని ఆయన పిలుపు ఇచ్చారు. ఇండియా ఎల్లవేళలా 'కలసికట్టుగా నడుద్దాం & కలసి ముందుకు సాగుదాం' అనే సూత్రాన్ని ఆచరిస్తోందని అన్నారు. ప్రతితరానికి ఒక యుగ ధర్మం, గొప్ప యోచన ఉంటుంది. ప్రస్తుత తరం యోచన ' ఘనమైన విజయం కోసం ఉభయతారకంగా ఉండే సహకారానికి సంయుక్త ప్రయత్నం ' అని రక్షణ మంత్రి అన్నారు.
అదే సమయంలో శ్రీ రాజ్ నాథ్ సింగ్ ప్రధాన మంత్రి శ్రీ నరేంద్ర మోడీ చైనా లోని కిండావోలో 2018లో జరిగిన ఎస్ సి ఓ సమావేశంలో భద్రతకు సంబంధించి ప్రారంభించిన ‘SECURE’ భావనను రక్షణ మంత్రి విపులీకరించారు. ఆంగ్ల పదం ‘SECURE’ లోని ప్రతి అక్షరం ప్రాంతంలో బహుమితీయ సంక్షేమానికి ఇండియా కట్టుబాటును ప్రతిబింబిస్తోందని మంత్రి అన్నారు.
ప్రధాన మంత్రి కార్యాలయం
ప్రొఫెసర్ చిత్రా ఘోష్ కన్నుమూత పట్ల సంతాపం తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ప్రొఫెసర్ చిత్రా ఘోష్ మృతి పట్ల బాధ ను వ్యక్తం చేశారు.
‘‘ప్రొఫెసర్ చిత్రా ఘోష్ విద్య రంగానికి, సమాజ సేవ రంగానికి మార్గదర్శక ప్రాయమైనటువంటి తోడ్పాటులను అందించారు. ఆమె తో జరిపిన భేటీ ని నేను గుర్తు కు తెచ్చుకొంటున్నాను; ఆ సందర్భం లో, నేతాజీ బోస్ గారికి చెందిన ఫైళ్ళ ను వెల్లడి చేయడం సహా, అనేక విషయాలపై మేము చర్చలు జరిపాము. ఆమె మరణం నాకు బాధ ను కలిగించింది. ఆమె కుటుంబానికి ఇదే నా సంతాపం. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఇథనాల్ ప్రాజెక్టుల నిర్మాణానికి రుణాలు / ప్రాజెక్టు పూర్తికి గడువును 2023 సెప్టెంబర్ 30కి పొడిగించిన కేంద్రం
1,244 కోట్ల లీటర్లకు పెరిగిన ఇథనాల్ ఉత్పత్తి సామర్ధ్యం
2023 జూన్ 11 నాటికి చమురు మార్కెట్ కంపెనీలకు  డిస్టిల్లరీల నుంచి సరఫరా అయ్యే ఇథనాల్ 310 కోట్ల లీటర్లను దాటింది
ఇథనాల్ ప్రాజెక్టుల గడువును పెంచడం వల్ల వ్యవసాయ రంగం ఆర్హిక స్థితి వృద్ధిచెందుతుంది. అదేవిధంగా శిలాజ ఇంధనాలపై ఆధారపడటం తగ్గి విదేశ మారకద్రవ్యం ఆదా అవుతుంది. వాయు కాలుష్యం తగ్గుతుంది.
ఇథనాల్ ఉత్పత్తి సామర్ధ్యం పెంచడానికి వీలుగా చక్కర మిల్లులకు ఆర్ధిక సహాయం అందించే స్కీములో భాగంగా, కొత్త డిస్టిల్లరీలు
/ ప్రస్తుతం ఉన్న డిస్టిల్లరీల విస్తరణకు / బాయిలర్ల ఏర్పాటుకు / కేంద్ర కాలుష్య బోర్డు ఆమోదించిన ఏ పధ్ధతి ఏర్పాటుకైనా బ్యాంకుల ద్వారా కేంద్ర ప్రభుత్వం సరళమైన నిబంధనలతో రుణాలు ఇప్పిస్తున్నది. ద్రవాల ఉద్గారం లేకుండా చూడాలని కేంద్ర కాలుష్య బోర్డు నిర్దేశిస్తున్నది. డిస్టిల్లరీలు తీసుకునే రుణాలపై బ్యాంకులు తీసుకునే వడ్డీలో కొంత మొత్తని ప్రభుత్వం భరిస్తుంది. ప్రభుత్వం 2018-21 మధ్య ప్రకటించిన స్కీముల కింద మంజూరు చేసే రుణాల పంపిణీ గడువును 2023 సెప్టెంబర్ 30వ తేదీ వరకు పొడిగించింది.
ఇంతకు ముందు ఇథనాల్ ప్రాజెక్టులకు సంబంధించిన రుణాల పంపిణీ గడువు 2023 మార్చి 31 వరకు ఉండేది. రుణ దరఖాస్తుల ను పరిశీలించి ఆమోదించే ప్రక్రియలో ఎదురవుతున్న బహుళ సవాళ్లకు తోడుగా బహుళ సంస్థలతో సమానవ్యయం కారణంగా ప్రతిపాదనలను బ్యాంకులు / ఆర్ధిక సంస్థలు పరిశీలించి పంపిణీ చేయడం నిర్ణీత గడువులోగా పూర్తి చేయలేకపోయాయి. అందువల్ల 2018-21 మధ్య కాలంలో ప్రకటించిన వడ్డీ తగ్గింపు / సబ్సిడీ స్కీముల కింద రుణాల పంపిణీ గడువును పొడిగించవలసిన అవసరం ఏర్పడింది. వార్షిక వడ్డీలో 6% ప్రభుత్వం ఇవ్వడం లేక బ్యాంకులు వసూలు చేసే వడ్డీలో సగం సబ్సిడీ ఇవ్వడం, ఏది తక్కువైతే అది కేంద్రం భరిస్తుంది. ఒక సంవత్సరం మారటోరియం తో సహా బ్యాంకులు ఐదేళ్ల కాలానికి ఇచ్చే రుణాలకు ఇది వర్తిస్తుంది.
గత తొమ్మిదేళ్లలో ప్రభుత్వ విధానాల వల్ల మొలాసిస్ ఆధార డిస్టిల్లరీల  ఉత్పత్తి ఇబ్బడి ముబ్బడిగా పెరిగింది. ఇథనాల్ ఉత్పత్తిని పెంచడంతో పాటు ఇథనాల్ మిశ్రిత పెట్రోలు  కోసం సరఫరా చేయాలన్నది ప్రభుత్వ లక్ష్యం. 2023లో ఇథనాల్ ఉత్పత్తి సామర్ధ్యం 1244 కోట్ల లీటర్లకు పెరిగింది. గత తొమ్మిదేళ్లలో ఆయిల్ మార్కెట్ కంపెనీలకు ఇంధన శ్రేణి ఇథనాల్ ఉత్పత్తి, సరఫరా ఎనిమిది రేట్లు పెరిగింది. అదే విధంగా మిశ్రణం శాతం 2021-22లో 12 శాతానికి చేరింది. 2025 నాటికి 20 శాతానికి పెంచాలని లక్ష్యంగా పెట్టుకున్నారు. ఇందుకోసం ఇథనాల్ ఉత్పత్తి సామర్ధ్యం 1700 కోట్ల లీటర్ల పెంచవలసి ఉంటుంది.
ఇథనాల్ ప్రాజెక్టులకు రుణ సహాయం గడువును పెంచడం వల్ల ఇథనాల్ ఉత్పత్తి సామర్ధ్యం పెంపునకు తద్వారా వ్యవసాయ
ఇథనాల్ ప్రాజెక్టుల గడువును పెంచడం వల్ల వ్యవసాయ రంగం ఆర్హిక స్థితి వృద్ధిచెందుతుంది. అదేవిధంగా విదేశాల నుంచి శిలాజ ఇంధనాల దిగుమతిపై ఆధారపడటం తగ్గుతుంది. ముడి చమురు దిగుమతి బిల్లు తగ్గడం వల్ల విదేశ మారకద్రవ్యం ఆదా అవుతుంది. దాంతోపాటు వాయు కాలుష్యం తగ్గుతుంది.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో వరుసగా 13 రోజులుగా కొత్త కోవిడ్ కేసులు 30 వేల లోపే
29 రోజులుగా రోజువారీ కొత్తకేసులకంటే కోలుకున్నవారే ఎక్కువమంది
రోజూ కోలుకుంటున్న కోవిడ్ బాధితుల సంఖ్య ఎక్కువగానూ, కొత్త కేసుల సంఖ్య తక్కువగాను ఉండటం వలన చికిత్సపొందుతూ ఉన్నవారి సంఖ్య, మరణాలు కూడా బాగా తగ్గుముఖం పట్టాయి. ఇప్పటిదాకా కోలుకున్నవారి సంఖ్య 97.5 లక్షలకు దగ్గరవుతూ నేడు 97,40,108 గా నమోదయ్యాయి. ఇప్పటిదాకా కోలుకున్నవారి సంఖ్య ప్రపంచంలోనే అత్యధికంగా నమోదవుతూ ఉండగా కోలుకున్నవారి శాతం 95.78% కు చేరింది. దేశంలో ప్రస్తుతం చికిత్సలో ఉన్నవారి సంఖ్య 2,81,667 కాగా ఇది మొత్తం పాజిటివ్ కేసులలో 2.77% మాత్రమే.
జాతీయ స్థాయిలో సాగుతున్న ధోరణికి అనుగుణంగానే అన్ని రాష్ట్రాలలోను కోలుకున్నవారి శాతం 90 దాటింది.
గత 13 రోజులుగా రోజువారీ కేసులు 30,000 లోపు ఉంటూ ఉన్నాయి. గడిచిన 24 గంటలలో దేశవ్యాప్తంగా 22,273 కొత్త కోవిడ్ కేసులు నమోదయ్యాయి.
రోజూ వచ్చే కొత్త కోవిడ్ కేసులకంటే కోలుకుంటున్నవారి సంఖ్య ఎక్కువగా ఉండటం గత 29 రోజులుగా సాగుతూనే ఉంది. గత 24 గంటలలో 22,274 మంది కోలుకొని డిశ్చార్జ్ అయ్యారు..
కొత్తగా కోలుకున్నవారిలో 73.56% మంది కేవలం 10 రాష్ట్రాలు, కేంద్రపాలిత ప్రాంతాలలోనే నమోదయ్యాయి. కేరళలో అత్యధికంగా ఒక్క రోజులోనే 4,506 మంది కోలుకోగా, పశ్చిమ బెంగాల్ లో 1,954 మంది, మహారాష్ట్రలో 1,427 మంది కోలుకున్నారు.
కొత్తగా నమోదైన పాజిటివ్ కేసులలో 79.16% మంది 10 రాష్ట్రాలు, కేంద్ర పాలిత ప్రాంతాలకు చెందినవారు కాగా, కేరళలో అత్యధికంగా 5,397 కేసులు నమోదయ్యాయి. ఆ తరువాత మహారాష్ట్రలో 3,431 పశ్చిమ బెంగాల్ లో 1,541 కేసులు వచ్చాయి.
గత 24 గంటలలో 251 కోవిడ్ మరణాలు నమోదయ్యాయి. 10 రాష్ట్రాలు, కేంద్ర పాలిత ప్రాంతాలలో 85.26% మరణాలు కేంద్రీకృతమయ్యాయి. మహారాష్ట్రలో అత్యధికంగా 71 మరణాలు, పశ్చిమబెంగాల్ లో 31, ఢిల్లీలో 30 మరణాలు నమోదయ్యాయి.
ప్రధాన మంత్రి కార్యాలయం
కోవిడ్-19 టీకామందు ఒకటో డోసు ను తీసుకొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ సోమవారం నాడు, అంటే మార్చి ఒకటో తేదీ న, న్యూ ఢిల్లీ లోని ఎఐఐఎమ్ ఎస్ లో కోవిడ్-19 టీకామందు తాలూకు ఒకటో డోసు ను వేయించుకొన్నారు.
‘‘ఎఐఐఎమ్ఎస్ లో నేను కోవిడ్-19 టీకామందు తొలి డోసు ను వేయించుకొన్నాను. కోవిడ్-19 కి వ్యతిరేకం గా ప్రపంచవ్యాప్తంగా సాగుతున్నటువంటి పోరాటాన్ని బలపరచడానికి మన శాస్త్రవేత్త లు, వైద్యులు అతి తక్కువ కాలం లోనే చేసిన కృషి ప్రశంసాయోగ్యమైంది. టీకామందు ను వేయించుకోవలసిందిగా అర్హులైన వారందరికి నేను విజ్ఞప్తి చేస్తున్నాను. కలసికట్టుగా మనం అందరం కోవిడ్-19కి తావు ఉండనటువంటి భారతదేశాన్ని ఆవిష్కరిద్దాం’’ అని ఒక ట్వీట్ లో ప్రధాన మంత్రి పేర్కొన్నారు.
వాణిజ్యం, పరిశ్రమల మంత్రిత్వ శాఖ
పారిశ్రామికాభివృద్ధి కోసం ప్రధానమంత్రి శ్రీ నరేంద్ర మోదీ 5ఎఫ్ లు గుర్తుంచుకోవాలి...స్వయంసమృద్ధి సాధనకు ఫామ్ టు ఫైబర్; ఫైబర్ టు ఫ్యాక్టరీ; ఫ్యాక్టరీ టు ఫ్యాషన్; ఫ్యాషన్ టు ఫారెన్ : శ్రీ పీయూష్ గోయెల్
గుర్తింపు, గౌరవం, రివార్డు కోసం ఏ పరిశ్రమ అయినా నాణ్యతను ప్రాధాన్యం చేసుకోవాలి : శ్రీ పీయూష్ గోయెల్
“భారత తయారీదారులకు ప్రపంచ స్థాయి అవకాశాల పెంపు” అనే అంశంపై హైదరాబాద్ లో ఫెడరేషన్ ఆఫ్ తెలంగాణ సిసిఐ నిర్వహించిన కార్యక్రమంలో కేంద్ర వాణిజ్యం, పరిశ్రమలు; వినియోగదారుల వ్యవహారాలు, ఆహారం, ప్రభుత్వ పంపిణీ, టెక్స్ టైల్స్ శాఖల మంత్రి శ్రీ పీయూష్ గోయెల్ పాల్గొన్నారు.
పారిశ్రామిక రంగానికి చెందిన అన్ని విభాగాల ప్రతినిధులతోను మంత్రి సంభాషణతో ఈ సమావేశం ప్రారంభమయింది. వారితో సంభాషణ సందర్భంగా ఆయన వారి నుంచి అభ్యర్థనలు అందుకోవడంతో పాటు పరిశ్రమ అవసరాలు, ప్రత్యేకించి యావత్ భారతదేశం ప్రయోజనాల కోసం వారు ప్రస్తావించిన అంశాల పరిష్కారానికి ప్రధానమంత్రి శ్రీ నరేంద్ర మోదీ నాయకత్వంలోని కేంద్ర ప్రభుత్వం తగు విధానపరమైన మార్పులు చేస్తుందని ఆయన చెప్పారు.
ప్రపంచ మార్కెట్లో పోటీని తట్టుకోవాలంటే వస్తు, సేవలు రెండింటిలోనూ నాణ్యత ప్రధానమని ఆయన నొక్కి చెప్పారు. భారతదేశంలో శాశ్వత పరివర్తన కోసం మన సంస్కృతిలో నాణ్యతను భాగం చేయడానికి కృషి చేయాలని ఆయన కోరారు. “ఆర్ఆర్ఆర్ సినిమా తరహాలో ఉత్పత్తులకు ప్రపంచవ్యాప్త గుర్తింపు, గౌరవం, రివార్డు దక్కాలంటే ఏ పరిశ్రమ అయినా నాణ్యత ప్రమాణాలను అనుసరించాలి” అన్నారు.
పరిశ్రమలకు అనుకూలమైన వాతావరణం అభివృద్ధి చేయడం ఎలా అనే అంశంపై కొన్ని ప్రశ్నలకు సమాధానం ఇస్తూ “2047 నాటికి భారతదేశాన్ని అభివృద్ధి చెందిన దేశంగా మార్చడానికి, స్వయం-సమృద్ధి సాధనకు పారిశ్రామికాభివృద్ధిపై ప్రధానమంత్రి శ్రీ నరేంద్ర మోదీ 5 ఎఫ్ లు - ఫామ్ టు ఫైబర్; ఫైబర్ టు ఫ్యాక్టరీ; ఫ్యాక్టరీ టు ఫ్యాషన్; ఫ్యాషన్ టు ఫారెన్ - గుర్తుంచుకోండి” అని ఆయన సూచించారు.
ఈ సందర్భంగా మాట్లాడుతూ దేశాన్ని అభివృద్ధి చెందిన దేశంగా మార్చడానికి పంచ-ప్రాణాలను శ్రీ గోయెల్ గుర్తు చేస్తూ ఈ దిశగా ఉమ్మడిగా కృషి చేయాలని శ్రీ గోయెల్ నొక్కి చెప్పారు. “మేక్ ఇన్ ఇండియా” అద్భుత విజయం కోసం ఉత్పత్తుల మార్కెటింగ్ ధోరణులు అలవరచుకోవడంతోపాటు పరస్పరం మద్దతు ఇచ్చుకోవాలని ఆయన పరిశ్రమ ప్రతినిధులను కోరారు. కోవిడ్-19 సందర్భంగా కోవాగ్జిన్ అభివృద్ధి చేయడానికి హైదరాబాద్ కు చెందిన భారత్ బయోటెక్ చేసిన ప్రయత్నాలను ఆయన ప్రశంసించారు.
పర్యాటకులందరూ తాము చేసే ఖర్చులో కనీసం 5% స్థానిక వస్తువుల కొనుగోలుకు కేటాయించాలంటూ ప్రధానమంత్రి ఇచ్చిన పిలుపును స్ఫూర్తిగా తీసుకుని భారతదేశాన్ని స్వయం-సమృద్ధి చేయడానికి, భవిష్యత్తులో ప్రపంచ నాయకత్వ స్థాయిలో నిలపడానికి వీలుగా పరివర్తిత ఫలితాలు సాధించేందుకు పరిశ్రమల యజమానులు కనీసం 5 శాతం బడ్జెట్ ను మారుమూల ప్రాంతాల్లో వ్యాపారాలు విస్తరించడానికి కృషి చేయాలని శ్రీ గోయెల్ కోరారు.
ట్వీట్ లింక్ లు :
(Visitor Counter : 69
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్ డేట్స్
భారత ప్రభుత్వం ,కోవిడ్ -19 నియంత్రణ, నిర్వహణకు సంబంధించి రాష్ట్ర ప్రభుత్వాలు, కేంద్రపాలిత ప్రాంతాల సమన్వయంతో పలు ముందస్తు, సానుకూల చర్యలు చేపడుతోంది. ఈ చర్యలను ఉన్నత స్ధాయిలో క్రమం తప్పకుండా సమీక్షించడం జరుగుతోంది.
 ఇది పనిచేస్తోంది. కోవిడ్ -19 కేసులకు సంబంధించిన ఏర్పాట్లు, నిర్వహణ తీరును ఈ సందర్భంగా మంత్రి అక్కడ పరిశీలించారు. కోవిడ్ -19 పేషెంట్లకు అక్కడ అందుతున్న చికిత్సను ఆయన స్వయంగా చూసి తెలుసుకున్నారు. వివిధ వార్డులలో సౌకర్యాలను మంత్రి పరిశీలించారు. ఆయుష్ మంత్రిత్వశాఖ సూచనల మేరకు హోలిస్టిక్ విధానంలో వీరికి చికిత్స అందిస్తున్నారు.
ఆరోగ్య కుటుంబ సంక్షేమ మంత్రిత్వశాఖ మార్గదర్శకాల ప్రకారం, తేలిక పాటి కేసులు గా గుర్తించిన వాటికి సంబంధించిన చికిత్స అందించే ఆస్పత్రులు కోవిడ్ ప్రత్యేక ఆరోగ్య కేంద్రాలు . ఇవి పూర్తి స్థాయి ఆస్పత్రులుగానో లేదా ఆస్పత్రిలో ఒక బ్లాక్ను ప్రత్యేకంగా దీనికి కేటాయించి, విడిగా రాక,పోకలకు మార్గం కల్పించడం ద్వారా ఏర్పాటు చేస్తారు.
కేంద్ర ఆరోగ్య కుటుంబ సంక్షేమ మంత్రిత్వశాఖ అంతర్జాతీయ ప్రయాణికులరాకకు సంబంధించి తాజా మార్గదర్శకాలు జారీ చేసింది. వీటికి సంబంధించిన వివరాలు కింద పరిశీలించవచ్చు:
https://www.mohfw.gov.in/pdf/Guidelinesforinternationalarrivals.pdf
కేంద్ర ఆరోగ్య కుటుంబ సంక్షేమ మంత్రిత్వశాఖ, దేశీయ ప్రయాణానికి సంబంధించి  నూతన మార్గదర్శకాలు జారీచేసింది. వీటి వివరాలను కింద గమనించవచ్చు:
https://www.mohfw.gov.in/pdf/Guidelinesfordomestictravel.pdf
ఇప్పటివరకు దేశవ్యాప్తంగా 54,440 మంది కోవిడ్ వైరస్ నుంచి కోలుకున్నారు. గత 24 గంటలలో 2657 మంది పేషెంట్లకు వ్యాధి నయమైంది. దీనితో రికవరీ రేటు 41.28 శాతానికి పెరిగింది.
నిన్నటి నుంచి మన దేశంలో 6767 కోవిడ్ -19 నిర్దారణ కేసులు నమోదయ్యాయి. దీనితో మొత్తం కోవిడ్ నిర్ధారణ కేసుల సంఖ్య 1,31,868 కి చేరింది. చికిత్సపొందుతున్న యాక్టివ్ కేసుల సంఖ్య 73,560
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in ., @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
రక్షణ మంత్రిత్వ శాఖ
భారత్-చైనా సైనిక కమాండర్ల స్థాయి ఏడో దఫా సమావేశ సంయుక్త పత్రిక ప్రకటన
భారత్-చైనాకు చెందిన సీనియర్ సైనిక కమాండర్ల ఏడో దఫా సమావేశం గత సోమవారం చుషుల్లో జరిగింది. భారత్-చైనా సరిహద్దుల్లోని పశ్చిమ ప్రాంతంలో వాస్తవాధీన రేఖ వెంట బలగాల ఉపసంహరణపై రెండు పక్షాలు నిజాయతీగా, లోతైన, నిర్మాణాత్మక అభిప్రాయాలను వ్యక్తం చేశాయి. చర్చలు సానుకూలంగా, నిర్మాణాత్మకంగా సాగాయని, రెండు పక్షాల పరిస్థితులపై ఇరు దేశాలు అవగాహన పెంచుకున్నట్లు అభిప్రాయం వ్యక్తమైంది. సైనిక, దౌత్య మార్గాల ద్వారా చర్చలు కొనసాగించాలని, సైనిక బలగాల ఉపసంహరణపై వీలైనంత త్వరగా పరస్పర ఆమోదయోగ్య పరిష్కారానికి రావాలని రెండు దేశాలు అంగీకరించాయి. రెండు దేశాల నేతల మధ్య కుదిరిన ముఖ్యమైన అవగాహనలను అమలు చేయాలని, విభేదాలను వివాదాలుగా మార్చకూడదని, సరిహద్దు ప్రాంతాల్లో శాంతి పరిస్థితులను ఉమ్మడిగా కాపాడాలని ఇరు దేశాల సైనిక బృందాలు ఈ సమావేశంలో అంగీకరించాయి.
హోం మంత్రిత్వ శాఖ
సి.ఎ.పి.ఎఫ్., అస్సాం రైఫిల్స్ ఖాళీల్లో అగ్నివీరులకు పదిశాతం రిజర్వేషన్
అగ్నిపథ్ పథకం కింద నాలుగేళ్ల సేవల అనంతరం అవకాశం..
కేంద్ర హోమ్ మంత్రిత్వ శాఖ నిర్ణయం.
గరిష్ట వయోపరిమితిని మించి మూడేళ్ల సడలింపు ఇస్తున్నట్టు ప్రకటన
కేంద్ర సాయుధ పోలీసు బలగం , అస్సాం రైఫిల్స్ దళాల్లో 10శాతం పోస్టుల నియామకాలను అగ్నిపథ్ పథకం కింద ఎంపికైన అగ్నివీరులకు కేటాయించాలని కేంద్ర హోమ్ మంత్రిత్వ శాఖ  నిర్ణయించింది. ప్రధానమంత్రి నరేంద్ర మోదీ నాయకత్వంలోని భారత ప్రభుత్వం ప్రకటించిన అగ్నిపథ్ పథకం కింద నాలుగేళ్ల సేవలను పూర్తిచేసిన అనంతరం అగ్నివీరులకు ఈ పోస్టులను కేటాయిస్తారు. కేంద్ర హోమ్ మంత్రిత్వ శాఖ కార్యాలయం ట్విట్టర్ సందేశాల ద్వారా ఈ విషయం తెలపింది.
అలాగే, సి.ఎ.పి.ఎఫ్., అస్సాం రైఫిల్స్ దశాల్లో నియామకాలకోసం అగ్నివీరులకు ఇదివరకు నిర్ణయించిన గరిష్ట వయోపరిమితి మించి మూడేళ్ల సడలింపు ఇవ్వాలని కూడా కేంద్ర హోమ్ మంత్రిత్వ శాఖ నిర్ణయించినట్టు ఆ ట్విట్టర్ సందేశంలో పేర్కొన్నారు. అంటే, తొలి బ్యాచ్ అగ్నివీరులకు నిర్దేశించిన గరిష్ట వయోపరిమితిని మించి ఐదేళ్ల సడలింపు లభించినట్టయిందని ఆ సందేశం తెలిపింది.